
DODATNE PREPORUKE ZA UPRAVE VRTIĆA I ŠKOLA 


Vezno uz Upute za sprječavanje i suzbijanje epidemije COVID-19 vezano za rad predškolskih 
ustanova i razrednu nastavu od 1. do 4. razreda te posebne razredne odjele i rad s djecom s 
teškoćama koja imaju pomoćnika u nastavi: 


https://www.hzjz.hr/wp-content/uploads/2020/03/Upute_vrtici_skole.pdf 





Ograničen ulazak u ustanove. Do daljnjeg su zabranjeni svi posjeti vrtićima i školama (primjerice 
kazališne predstave, izvannastavne aktivnosti i sl.). 


Navedeno ograničenje treba primjenjivati vezano uz medijske upite te se predlaže snimanje 
medijskih priloga na otvorenom, odnosno u dvorištu vrtića i škola. 


U dijelu uputa koji se odnosi na uključivanje djece s teškoćama, predviđen je nastavak 
rehabilitacijskih i drugih terapijskih postupaka sukladno odgovarajućim preporukama 
(https://bit.ly/3g7HAcK). Iste preporuke treba primijeniti i kod rehabilitacijskih i terapijskih 
postupaka s vanjskim suradnicima u prostorima vrtića i škola koje je moguće nastaviti ako su se 
provodili u ustanovi prije epidemije, te ako je moguće osigurati dosljednu provedbu odgovarajućih 
epidemioloških preporuka. 


Mjerenje temperature kod djece. Roditelji/skrbnici dužni su izmjeriti tjelesnu temperaturu djetetu 
svaki dan prije dolaska u ustanovu, te u slučaju povišene tjelesne temperature ne smiju dovoditi 
dijete u ustanovu nego se javljaju telefonom ravnatelju ustanove i izabranom pedijatru/liječniku 
obiteljske medicine radi odluke o testiranju i liječenju djeteta. 

Preporuka je da svaki dan prije odlaska u ustanovu roditelj u djetetovu bilježnicu upiše 
vrijednost izmjerene temperature kod djeteta. Bilježnicu dijete donosi sa sobom u ustanovu a 
odgajatelj/nastavnik svakodnevno provjerava. 


Ako djeca razviju simptome COVID-19 tijekom boravka u ustanovi, odgajatelji/učitelji odmah 
obavještavaju roditelje, koji u najkraćem roku trebaju doći po dijete. To znači da je kod sumnje na 
povišenu tjelesnu temperaturu te kod pojave respiratornih simptoma (kašalj, poteškoće u disanju, 
poremećaj osjeta njuha i okusa) neophodno djetetu u vrtiću ili školi izmjeriti tjelesnu temperaturu. 

